title: Vykonávacie nariadenie Komisie (EÚ) č. 784/2013 zo 14. augusta 2013 , ktorým sa stanovujú dovozné clá v sektore obilnín uplatniteľné od 16. augusta 2013

text:
               15.8.2013

               SK

               Úradný vestník Európskej únie

               L 219/30

         VYKONÁVACIE NARIADENIE KOMISIE (EÚ) č. 784/2013
   zo 14. augusta 2013,
   ktorým sa stanovujú dovozné clá v sektore obilnín uplatniteľné od 16. augusta 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (2), a najmä na jeho článok 2 ods. 1,
   keďže:

               (1)

               V článku 136 ods. 1 nariadenia (ES) č. 1234/2007 sa ustanovuje, že dovozné clá na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu cif uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

               (2)

               V článku 136 ods. 2 nariadenia (ES) č. 1234/2007 sa ustanovuje, že na účely výpočtu dovozného cla uvedeného v odseku 1 uvedeného článku sa pre predmetné produkty pravidelne stanovujú reprezentatívne dovozné ceny cif.

               (3)

               V súlade s článkom 2 ods. 2 nariadenia (ES) č. 642/2010 sa na výpočet dovozného cla na produkty patriace pod číselné znaky KN 1001 19 00, 1001 11 00, ex 1001 91 20 (pšenica mäkká, na siatie), ex 1001 99 00 (pšenica mäkká vysokej kvality, iná ako na siatie), 1002 10 00, 1002 90 00, 1005 10 90, 1005 90 00, 1007 10 90 a 1007 90 00 použije reprezentatívna dovozná cena cif, ktorá sa denne stanovuje podľa metódy ustanovenej v článku 5 uvedeného nariadenia.

               (4)

               Na obdobie od 16. augusta 2013 by sa mali stanoviť dovozné clá, ktoré sa budú uplatňovať, až kým nezačnú platiť novostanovené clá.

               (5)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, je vhodné, aby toto opatrenie nadobudlo účinnosť dňom jeho uverejnenia,

         PRIJALA TOTO NARIADENIE:
   Článok 1
   Od 16. augusta 2013 sú dovozné clá v sektore obilnín uvedené v článku 136 ods. 1 nariadenia (ES) č. 1234/2007 stanovené v prílohe I k tomuto nariadeniu na základe podkladov uvedených v prílohe II.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA I

         Dovozné clá na produkty uvedené v článku 136 ods. 1 nariadenia (ES) č. 1234/2007, uplatniteľné od 16. augusta 2013

                  Číselný znak KN

                  Opis tovaru

                  Dovozné clo (1)

                  (EUR/t)

                  1001 19 00
                  1001 11 00

                     PŠENICA (obyčajná) tvrdá vysokej kvality

                  0,00

                  strednej kvality

                  0,00

                  nízkej kvality

                  0,00

                  ex 1001 91 20

                     PŠENICA mäkká, na siatie

                  0,00

                  ex 1001 99 00

                     PŠENICA mäkká vysokej kvality, iná ako na siatie

                  0,00

                  1002 10 00
                  1002 90 00

                     RAŽ

                  0,00

                  1005 10 90

                     KUKURICA na siatie, iná ako hybrid

                  0,00

                  1005 90 00

                     KUKURICA iná ako na siatie (2)

                  0,00

                  1007 10 90
                  1007 90 00

                     CIROK, zrná, iné ako hybrid na siatie

                  0,00

         (1)  Dovozca môže v súlade s článkom 2 ods. 4 nariadenia (EÚ) č. 642/2010 využiť zníženie cla o:

                  —

                  3 EUR/t, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                  —

                  2 EUR/t, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Iberskom polostrove a ak tovar prichádza do Únie cez Atlantický oceán.

         (2)  Dovozca môže využiť paušálnu zľavu 24 EUR/t, ak sú splnené podmienky stanovené v článku 3 nariadenia (EÚ) č. 642/2010.

      PRÍLOHA II

         Podklady na výpočet ciel stanovených v prílohe I

      31.7.2013-14.8.2013

                  1.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              (EUR/t)

                              Obyčajná pšenica (1)

                              Kukurica

                              Pšenica tvrdá vysokej kvality

                              Pšenica tvrdá strednej kvality (2)

                              Pšenica tvrdá nízkej kvality (3)

                              Burza

                              Minnéapolis

                              Chicago

                              —

                              —

                              —

                              Kvotácia

                              217,78

                              140,42

                              —

                              —

                              —

                              Cena FOB USA

                              —

                              —

                              234,54

                              224,54

                              204,54

                              Prémia – Záliv

                              —

                              33,42

                              —

                              —

                              —

                              Prémia – Veľké jazerá

                              27,28

                              —

                              —

                              —

                              —

                  2.

                  Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                              Náklady na prepravu: Mexický záliv – Rotterdam:

                              16,76 EUR/t

                              Náklady na prepravu: Veľké jazerá – Rotterdam:

                              49,25 EUR/t

         (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].

         (2)  Negatívna prémia 10 EUR/t (článok 5 ods. 3 nariadenia (EÚ) č. 642/2010).

         (3)  Negatívna prémia 30 EUR/t (článok 5 ods. 3 nariadenia (EÚ) č. 642/2010).


title: Vykonávacie nariadenie Komisie (EÚ) 2017/1086 z 19. júna 2017, ktorým sa mení nariadenie (ES) č. 634/2007, pokiaľ ide o charakteristiku selenometionínu produkovaného mikroorganizmom Saccharomyces cerevisiae NCYC R397 (Text s významom pre EHP )

text:
               20.6.2017

               SK

               Úradný vestník Európskej únie

               L 156/22

         VYKONÁVACIE NARIADENIE KOMISIE (EÚ) 2017/1086
   z 19. júna 2017,
   ktorým sa mení nariadenie (ES) č. 634/2007, pokiaľ ide o charakteristiku selenometionínu produkovaného mikroorganizmom Saccharomyces cerevisiae NCYC R397
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 2,
   keďže:

               (1)

               Nariadením Komisie (ES) č. 634/2007 (2), ktoré bolo zmenené vykonávacím nariadením Komisie (EÚ) č. 427/2013 (3), sa povoľuje selenometionín produkovaný mikroorganizmom Saccharomyces cerevisiae NCYC R397 ako kŕmna doplnková látka.

               (2)

               Komisii bola predložená žiadosť o zmenu podmienok povolenia, pokiaľ ide o charakteristiku kŕmnej doplnkovej látky. K uvedenej žiadosti boli priložené príslušné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“). Žiadateľ spočiatku požadoval, aby bol obsah selénocysteínu zaradený do charakteristiky doplnkovej látky, ale nakoniec od tejto zmeny upustil; žiadosť sa teda týka iba zvýšenia maximálneho obsahu selénu v súčasnom povolení doplnkovej látky.

               (3)

               Úrad dospel vo svojom stanovisku z 20. októbra 2016 k záveru (4), že požadovaná zmena nebude mať vplyv na bezpečnosť a účinnosť výrobku, pričom sa odvolal na riziko pre bezpečnosť používateľov výrobku. Súčasný povoľovací akt obsahuje ustanovenie, podľa ktorého sa primerane posudzuje toto riziko.

               (4)

               Z posúdenia zmeneného prípravku vyplýva, že podmienky povolenia stanovené v článku 5 nariadenia (ES) č. 1831/2003 sú splnené.

               (5)

               Nariadenie (ES) č. 634/2007 by sa preto malo zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena nariadenia (ES) č. 634/2007
   Vo štvrtom stĺpci prílohy k nariadeniu (ES) č. 634/2007 sa text medzi nadpisom „Charakteristika doplnkovej látky“ a nadpisom „Analytická metóda“ nahrádza takto:
   „selén v organickej forme, prevažne selenometionín (63 %), obsah Se 2 000 – 3 500 mg/kg (97 % – 99 % selénu v organickej forme)“.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Nariadenie Komisie (ES) č. 634/2007 zo 7. júna 2007 o povolení selenometionínu produkovaného mikroogranizmom Saccharomyces cerevisiae NCYC R397 ako kŕmnej doplnkovej látky (Ú. v. EÚ L 146, 8.6.2007, s. 14).

      (3)  Vykonávacie nariadenie Komisie (EÚ) č. 427/2013 z 8. mája 2013 o povolení selenometionínu produkovaného mikroorganizmom Saccharomyces cerevisiae NCYC R646 ako kŕmnej doplnkovej látky pre všetky druhy zvierat, ktorým sa menia nariadenia (ES) č. 1750/2006, (ES) č. 634/2007 a (ES) č. 900/2009, pokiaľ ide o maximálnu mieru doplňovania kvasnicami obohatenými selénom (Ú. v. EÚ L 127, 9.5.2013, s. 20).

      (4)  Vestník EFSA (EFSA Journal) (2016) 14(11):4624.


title: Vykonávacie nariadenie Komisie (EÚ) č. 561/2012 z  27. júna 2012 , ktorým sa mení a dopĺňa vykonávacie nariadenie (EÚ) č. 284/2012, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime  Text s významom pre EHP

text:
               28.6.2012

               SK

               Úradný vestník Európskej únie

               L 168/17

         VYKONÁVACIE NARIADENIE KOMISIE (EÚ) č. 561/2012
   z 27. júna 2012,
   ktorým sa mení a dopĺňa vykonávacie nariadenie (EÚ) č. 284/2012, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:

               (1)

               V článku 53 nariadenia (ES) č. 178/2002 sa stanovuje možnosť prijať v záujme ochrany verejného zdravia, zdravia zvierat alebo životného prostredia primerané mimoriadne opatrenia Únie v súvislosti s potravinami a krmivami dovážanými z tretej krajiny, ak sa riziko nedá uspokojivo zvládnuť prostredníctvom opatrení prijatých jednotlivými členskými štátmi.

               (2)

               V nadväznosti na haváriu jadrovej elektrárne vo Fukušime z 11. marca 2011 bola Komisia informovaná, že hladiny rádionuklidov v určitých potravinárskych produktoch pochádzajúcich z Japonska prekročili akčné hladiny v potravinách platné v Japonsku. Takáto kontaminácia môže predstavovať ohrozenie pre verejné zdravie a zdravie zvierat v Únii, a preto bolo prijaté vykonávacie nariadenie Komisie (EÚ) č. 297/2011 z 25. marca 2011, ktorým sa stanovujú osobitné podmienky týkajúce sa dovozu krmív a potravín pochádzajúcich alebo odosielaných z Japonska v nadväznosti na haváriu jadrovej elektrárne vo Fukušime (2). Uvedené nariadenie bolo nahradené vykonávacím nariadením Komisie (EÚ) č. 961/2011 (3), ktoré bolo neskôr nahradené vykonávacím nariadením Komisie (EÚ) č. 284/2012 (4).

               (3)

               Japonské orgány nedávno informovali o častých prípadoch nesúladu húževnatca jedlého (shiitake) – huby rastúcej na dreve, ktorá pochádza z prefektúry Iwate – so stanovenými maximálnymi hladinami. Hladiny sumy cézia-134 a cézia-137, ktoré sa zistili v húževnatcovi jedlom, presahovali prísnejšiu maximálnu hladinu 100 becquerelov/kg, platnú v Japonsku od 1. apríla 2012. V značnom množstve vzoriek sa dokonca zistili vyššie hladiny než maximálna hladina platná pred 1. aprílom 2012 (500 becquerelov/kg). Nesúlad bol navyše oznámený v prípade niekoľkých vzoriek papradí a rýb pochádzajúcich z Iwate. Prefektúra Iwate nie je medzi prefektúrami postihnutej zóny, v ktorých sa pred vývozom do Únie vyžadujú testy všetkých krmív a potravín pochádzajúcich z uvedených prefektúr. Na základe týchto nedávnych zistení je vhodné zahrnúť prefektúru Iwate do postihnutej zóny.

               (4)

               Vykonávacie nariadenie (EÚ) č. 284/2012 by sa preto malo zodpovedajúcim spôsobom zmeniť a doplniť.

               (5)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Vykonávacie nariadenie (ES) č. 284/2012 sa mení a dopĺňa takto:

               1)

               V článku 5 sa odsek 3 nahrádza takto:
               „3.   V prehlásení uvedenom v odseku 1 sa ďalej osvedčuje, že:

                           a)

                           produkty boli zozbierané/zožaté a/alebo spracované pred 11. marcom 2011; alebo

                           b)

                           produkty pochádzajú a boli odoslané z prefektúry inej ako Fukušima, Gunma, Ibaraki, Točigi, Miyagi, Jamanaši, Saitama, Tokio, Čiba, Kanagawa, Šizuoka a Iwate; alebo

                           c)

                           produkty boli odoslané z prefektúr Fukušima, Gunma, Ibaraki, Točigi, Miyagi, Jamanaši, Saitama, Tokio, Čiba, Kanagawa, Šizuoka a Iwate, no nepochádzajú zo žiadnej z uvedených prefektúr a neboli vystavené účinkom rádioaktivity počas prepravy; alebo

                           d)

                           ak produkty pochádzajú z prefektúr Fukušima, Gunma, Ibaraki, Točigi, Miyagi, Jamanaši, Saitama, Tokio, Čiba, Kanagawa, Šizuoka a Iwate, je k nim priložená analytická správa obsahujúca výsledky odberu vzoriek a analýzy.“

               2)

               Príloha I sa nahrádza textom uvedeným v prílohe k tomuto nariadeniu.

         Článok 2
   Prechodné opatrenie
   Odchylne od článku 6 ods. 1 vykonávacieho nariadenia (EÚ) č. 284/2012 sa môžu produkty uvedené v článku 1 uvedeného nariadenia dovážať do Únie, ak je k nim priložené prehlásenie v súlade s predchádzajúcim vzorom prehlásenia stanoveným v prílohe I k uvedenému nariadeniu a ak:

               a)

               produkty opustili Japonsko pred nadobudnutím účinnosti tohto nariadenia; alebo

               b)

               prehlásenie bolo vydané pred nadobudnutím účinnosti tohto nariadenia a produkty opustili Japonsko do 10 pracovných dní po nadobudnutí účinnosti tohto nariadenia.

         Článok 3
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júna 2012

            Za Komisiu

            predseda

         José Manuel BARROSO

      (1)  Ú. v. ES L 31, 1.2.2002, s. 1.

      (2)  Ú. v. EÚ L 80, 26.3.2011, s. 5.

      (3)  Ú. v. EÚ L 252, 28.9.2011, s. 10.

      (4)  Ú. v. EÚ L 92, 30.3.2012, s. 16.

      PRÍLOHA

            „PRÍLOHA I


title: Vykonávacie nariadenie Rady (EÚ) 2017/906 z 29. mája 2017, ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               30.5.2017

               SK

               Úradný vestník Európskej únie

               L 139/2

         VYKONÁVACIE NARIADENIE RADY (EÚ) 2017/906
   z 29. mája 2017,
   ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. marca 2014 prijala nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov zriadený na základe rezolúcie Bezpečnostnej rady Organizácie Spojených národov č. 2127 (2013) aktualizoval 12. januára 2017 informácie týkajúce sa desiatich osôb a dvoch subjektov, na ktoré sa vzťahujú reštriktívne opatrenia.

               (3)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2017

            Za Radu

            predseda

         C. CARDONA

      (1)  Ú. v. EÚ L 70, 11.3.2014, s. 1.

      PRÍLOHA
      Záznamy o osobách a subjektoch uvedených nižšie sa nahrádzajú týmito záznamami:

         „A.   Osoby

         1.   François Yangouvonda BOZIZÉ [alias: a) Bozize Yangouvonda]

            Dátum narodenia: 14. október 1946.

            Miesto narodenia: Mouila, Gabon.

            Štátna príslušnosť: Stredoafrická republika.

            Adresa: Uganda.

            Dátum označenia zo strany OSN: 9. máj 2014.

            Ďalšie informácie:

         Jeho matka sa volá Martine Kofiová. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5802796

            Informácie zo súhrnu dôvodov zaradenia do zoznamu, ktoré poskytol sankčný výbor:

         Bozize bol zaradený do zoznamu 9. mája 2014 na základe bodu 36 rezolúcie č. 2134 (2014), pretože ‚vykonával alebo podporoval činnosti, ktoré narúšajú mier, stabilitu alebo bezpečnosť v Stredoafrickej republike‘.

               Doplňujúce informácie

         Bozize spolu so svojimi stúpencami nabádal k útoku na Bangui, ku ktorému došlo 5. decembra 2013. Odvtedy sa naďalej pokúša viesť destabilizačné operácie s cieľom udržať v hlavnom meste Stredoafrickej republiky napätie. Bozize údajne pred tým, ako 24. marca 2013 ušiel zo Stredoafrickej republiky, vytvoril skupinu milícií antibalaka. Vo vyhlásení Bozize vyzval svoje milície, aby kruto bojovali proti súčasnému režimu a islamistom. Bozize údajne poskytoval finančnú a materiálnu pomoc členom milícií, ktorí sa usilujú o destabilizáciu prebiehajúceho procesu prechodu a o jeho návrat k moci. Väčšina bojovníkov milícií antibalaka pochádza zo stredoafrických ozbrojených síl, ktoré sa po prevrate rozptýlili do krajiny a ktoré Bozize následne prebudoval. Bozize a jeho stúpenci kontrolujú viac ako polovicu jednotiek antibalaka.
         Jednotky verné Bozizemu boli ozbrojené automatickými puškami, mínometmi a raketometmi a čoraz častejšie sa zapájajú do odvetných útokov na moslimské obyvateľstvo Stredoafrickej republiky. Situácia v Stredoafrickej republike sa po útoku ozbrojených síl antibalaka v Bangui z 5. decembra 2013, pri ktorom zahynulo viac ako 700 osôb, rýchlo zhoršila.
         2.   Nourredine ADAM [alias: a) Nureldine Adam; b) Nourreldine Adam; c) Nourreddine Adam; d) Mahamat Nouradine Adam]

            Funkcia: a) generálny riaditeľ ‚mimoriadneho výboru pre obranu demokratických vymožeností‘; b) minister bezpečnosti; c) generál.

            Dátum narodenia: a) 1970 b) 1969 c) 1971 d) 1. január 1970.

            Miesto narodenia: Ndele, Stredoafrická republika.

            Štátna príslušnosť: Stredoafrická republika. Číslo cestovného pasu: D00001184.

            Adresa: Birao, Stredoafrická republika.

            Dátum označenia zo strany OSN: 9. máj 2014.

            Ďalšie informácie:

         Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5802798

            Informácie zo súhrnu dôvodov zaradenia do zoznamu, ktoré poskytol sankčný výbor:

         Nourredine bol zaradený do zoznamu 9. mája 2014 na základe bodu 36 rezolúcie č. 2134 (2014), pretože ‚vykonával alebo podporoval činnosti, ktoré narúšajú mier, stabilitu alebo bezpečnosť v Stredoafrickej republike‘.

               Doplňujúce informácie

         Noureddine je jedným z pôvodných vodcov povstalcov z hnutia Seleka. Identifikovali ho ako generála i predsedu jednej z ozbrojených povstaleckých skupín hnutia Seleka – ‚Central PJCC‘, skupiny, ktorá je formálne známa ako Kongres patriotov za spravodlivosť a mier a ktorej skratka je známa ako CPJP (z anglického Convention of Patriots for Justice and Peace). Ako bývalý veliteľ radikálnej frakcie Kongresu patriotov za spravodlivosť a mier (CPJP/F) bol vojenským koordinátorom bývalých bojovníkov hnutia Seleka počas útokov v povstaní v Stredoafrickej republike v období od začiatku decembra 2012 do marca 2013. Bez Noureddinovej pomoci a blízkeho vzťahu s čadskými špeciálnymi silami by sa hnutiu Seleka pravdepodobne nebolo podarilo prevziať moc z rúk bývalého prezidenta Stredoafrickej republiky Françoisa Bozizeho.
         Od vymenovania dočasnej prezidentky Catherine Samba-Panzaovej 20. januára 2014 bol jedným z hlavných architektov taktického stiahnutia bývalých bojovníkov hnutia Seleka v Sibute s cieľom uskutočniť jeho plán a vytvoriť moslimskú baštu na severe krajiny. Preukázateľne nabádal svoje ozbrojené sily, aby odporovali príkazom dočasnej vlády a vojenských veliteľov medzinárodnej podpornej misie v Stredoafrickej republike pod africkým vedením (MISCA). Noureddine aktívne riadi bývalých bojovníkov hnutia Seleka z ozbrojených skupín, ktoré Michel Djotodia údajne rozpustil v septembri 2013, a riadi operácie proti kresťanským štvrtiam a naďalej výrazne podporuje a riadi bývalých bojovníkov hnutia Seleka, ktorí operujú v Stredoafrickej republike.
         Nourredine bol 9. mája 2014 zaradený do zoznamu na základe bodu 37 písm. b) rezolúcie č. 2134 (2014), pretože ‚sa podieľal na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo‘.
         Po tom, ako hnutie Seleka prevzalo kontrolu nad mestom Bangui 24. marca 2013, bol Nourredine Adam vymenovaný za ministra pre bezpečnosť, potom za generálneho riaditeľa ‚mimoriadneho výboru pre obranu výdobytkov demokracie‘ (Comité extraordinaire de défense des acquis démocratiques – CEDAD) – teraz už zaniknutej spravodajskej služby Stredoafrickej republiky. Nourredine Adam využíval CEDAD ako svoju osobnú politickú políciu, ktorá svojvoľne zatýkala, mučila a popravovala bez súdneho procesu. Okrem toho bol jednou z kľúčových postáv za krvavou operáciou v Boy Rabe. Ozbrojené sily hnutia Seleka napadli v auguste 2013 Boy Rabe, štvrť v Stredoafrickej republike považovanú za baštu stúpencov Françoisa Bozizeho a jeho etnika. Pod zámienkou, že hľadajú schované zbrane, jednotky hnutia Seleka údajne zabili mnoho civilistov a spustili nekontrolované rabovanie. Keď sa tieto výpady rozšírili do iných štvrtí, tisícky obyvateľov vtrhli na medzinárodné letisko, ktoré z dôvodu prítomnosti francúzskych jednotiek považovali za bezpečné miesto, a obsadili pristávaciu dráhu letiska.
         Nourredine bol 9. mája 2014 zaradený do zoznamu na základe bodu 37 písm. d) rezolúcie č. 2134 (2014), pretože ‚poskytoval podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov‘.
         Začiatkom roku 2013 zohrával Nourredine Adam dôležitú úlohu vo finančných sieťach bývalého hnutia Seleka. Cestoval do Saudskej Arábie, Kataru a do Spojených arabských emirátov, aby pre bývalých povstalcov zbieral finančné prostriedky. Pôsobil aj ako sprostredkovateľ pre čadskú skupinu pašerákov diamantov pôsobiacu medzi Stredoafrickou republikou a Čadom.
         4.   Alfred YEKATOM [alias: a) Alfred Yekatom Saragba; b) Alfred Ekatom; c) Alfred Saragba; d) Colonel (plukovník) Rombhot; e) Colonel Rambo; f) Colonel Rambot; g) Colonel Rombot; h) Colonel Romboh]

            Hodnosť: desiatnik Stredoafrických ozbrojených síl (FACA).

            Dátum narodenia: 23. jún 1976.

            Miesto narodenia: Stredoafrická republika.

            Štátna príslušnosť: Stredoafrická republika.

            Adresa: a) Mbaiki, provincia Lobaye, Stredoafrická republika (Tel. č.: +236 72 15 47 07/+236 75 09 43 41); b) Bimbo, provincia Ombella-Mpoko, Stredoafrická republika (predchádzajúca adresa).

            Dátum označenia zo strany OSN: 20. august 2015.

            Ďalšie informácie:

         Kontroluje a vedie veľkú skupinu ozbrojencov milície. Jeho (adoptívny) otec sa volá Ekatom Saragba (píše sa aj Yekatom Saragba). Brat Yvesa Saragbu, veliteľa hnutia antibalaka v tábore Batalimo, provincia Lobaye, a bývalého vojaka Stredoafrických ozbrojených síl. Popis osoby: farba očí: čierna; farba vlasov: plešatý; pokožka: čierna; výška: 170 cm; váha 100 kg. K dispozícii je fotografia, ktorá sa priloží k osobitnému obežníku INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5891143

            Informácie zo súhrnu dôvodov zaradenia do zoznamu, ktoré poskytol sankčný výbor:

         Alfred Yekatom bol zaradený do zoznamu 20. augusta 2015 na základe bodu 11 rezolúcie č. 2196 (2015) s odôvodnením, že ‚vykonával alebo podporoval činnosti, ktoré narúšajú mier, stabilitu alebo bezpečnosť Stredoafrickej republiky, vrátane činov, ktoré ohrozujú alebo porušujú dočasné dohody alebo ktoré ohrozujú či brzdia politický proces prechodu vrátane prechodu k slobodným a spravodlivým demokratickým voľbám, alebo ktoré podnecujú násilie.‘

               Doplňujúce informácie:

         Alfred Yekatom, tiež známy ako Colonel Rombhot, je veliteľom milícií odnože hnutia antibalaka, ktoré je známe pod názvom ‚antibalaka z juhu‘. Má hodnosť desiatnika Stredoafrických ozbrojených síl (Forces Armées Centrafricaines – FACA).
         Yekatom sa zapája do činnosti alebo podporuje činnosť, ktorá narúša mier, stabilitu a bezpečnosť Stredoafrickej republiky, vrátane činov, ktoré ohrozujú dočasné dohody alebo ktoré ohrozujú politický proces prechodu. Yekatom kontroluje a velí veľkej skupine ozbrojených milícií, ktorí strážia v okolí PK9 v Bangui a v mestách Bimbo (provincia Ombella-Mpoko), Cekia, Pissa a Mbaïki (hlavné mesto provincie Lobaye), a zriadil si hlavný stan v prenajatom lese v Batalime.
         Yekatom vykonáva priamu kontrolu nad desiatkou kontrolných stanovíšť, na ktorých slúžia v priemere desiati ozbrojení členovia milícií v armádnych uniformách a so zbraňami vrátane vojenských útočných pušiek, od hlavného mostu medzi mestami Bimbo a Bangui až po Mbaïki (provincia Lobaye) a od osady Pisso po Batalimo (pri hranici s Konžskou republikou), a vyberajú nepovolené dane od súkromných vozidiel a motocyklov, mikrobusov a nákladných vozidiel prevážajúcich drevo do Kamerunu a Čadu, ale aj od lodí plaviacich sa po rieke Oubangui. Yekatoma videli, ako osobne vyberal časť týchto nedovolených daní. Yekatom a jeho milície tiež údajne zabili civilistov.
         5.   Habib SOUSSOU (alias: Soussou Abib)

            Funkcia: a) koordinátor hnutia antibalaka v provincii Lobaye; b) desiatnik Stredoafrických ozbrojených síl (FACA).

            Dátum narodenia: 13. marec 1980.

            Miesto narodenia: Boda, Stredoafrická republika.

            Štátna príslušnosť: Stredoafrická republika.

            Adresa: Boda, Stredoafrická republika (Tel. č.: +236 721 986 28).

            Dátum označenia zo strany OSN: 20. august 2015.

            Ďalšie informácie:

         Vymenovaný za veliteľa zóny (COMZONE) v meste Boda 11. apríla 2014 a 28. júna 2014 za veliteľa pre celú provinciu Lobaye. Pod jeho velením naďalej dochádzalo k cielenému zabíjaniu, stretom a útokom proti humanitárnych organizáciám a na humanitárnych pracovníkov. Popis osoby: farba očí: hnedá; farba vlasov: čierna; výška: 160 cm; váha: 60 kg. K dispozícii je fotografia, ktorá sa priloží k osobitnému obežníku INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5891199

            Informácie zo súhrnu dôvodov zaradenia do zoznamu, ktoré poskytol sankčný výbor:

         Habib Soussou bol zaradený do zoznamu 20. augusta 2015 na základe bodu 11 a bodu 12 písm. b) rezolúcie č. 2196 (2015) s odôvodnením, že ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky, vrátane činov, ktoré ohrozujú alebo porušujú dočasné dohody alebo ktoré ohrozujú či brzdia politický proces prechodu vrátane prechodu k slobodným a spravodlivým demokratickým voľbám, alebo ktoré podnecujú násilie;‘, že ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania‘ a že ‚bráni dodávkam humanitárnej pomoci do Stredoafrickej republiky, prístupu k nim alebo ich distribúcii v Stredoafrickej republike‘.

               Doplňujúce informácie:

         Habib Soussou bol 11. apríla 2014 vymenovaný za veliteľa hnutia antibalaka pre zónu (COMZONE) v meste Boda a tvrdí, že je teda zodpovedný za bezpečnostnú situáciu v sous-préfecture (podprefektúre). Generálny koordinátor hnutia antibalaka Patrice Edouard Ngaïssona 28. júna 2014 vymenoval Habiba Soussoua za provinčného koordinátora pre mesto Boda od 11. apríla 2014 a od 28. júna 2014 pre celú provinciu Lobaye. V oblastiach, v ktorých je Soussou veliteľom alebo koordinátorom hnutia antibalaka, každý týždeň dochádza k cielenému zabíjaniu, stretom a k útokom protiselekovských povstaleckých síl v meste Boda proti humanitárnym organizáciám a na humanitárnych pracovníkov. Soussou a posily hnutia antibalaka v týchto oblastiach útočia aj na civilné obyvateľstvo a ohrozujú ho.
         6.   Oumar YOUNOUS ABDOULAY [alias: a) Oumar Younous; b) Omar Younous; c) Oumar Sodiam; d) Oumar Younous M'Betibangui]

            Hodnosť: bývalý generál povstaleckých síl hnutia Seleka.

            Dátum narodenia: 2. apríl 1970.

            Štátna príslušnosť: Sudán, diplomatický pas SAR č. D00000898, vydaný 11. apríla 2013 (platný do 10. apríla 2018).

            Adresa: a) Bria, Stredoafrická republika (tel. +236 75507560); b) Birao, Stredoafrická republika; c) Tullus, južný Dárfúr, Sudán (predchádzajúca adresa).

            Dátum označenia zo strany OSN: 20. august 2015.

            Ďalšie informácie:

         je to pašerák diamantov a trojhviezdičkový generál hnutia Seleka a blízky priateľ bývalého dočasného prezidenta Stredoafrickej republiky Michela Djotodiu. Popis osoby: farba vlasov: čierna; výška: 180 cm; patrí k etnickej skupine Fulani. K dispozícii je fotografia, ktorá sa priloží k osobitnému obežníku Interpolu a Bezpečnostnej rady OSN. Údajne zomrel 11. októbra 2015, osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5903116

            Informácie zo súhrnu dôvodov zaradenia do zoznamu, ktoré poskytol sankčný výbor:

         Oumar Younous bol zaradený do zoznamu 20. augusta 2015 na základe bodu 11 a 12 písm. d) rezolúcie č. 2196 (2015) s odôvodnením, že ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky, vrátane činov, ktoré ohrozujú alebo porušujú dočasné dohody alebo ktoré ohrozujú či brzdia politický proces prechodu vrátane prechodu k slobodným a spravodlivým demokratickým voľbám, alebo ktoré podnecujú násilie.‘ a ‚poskytujú podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike‘.

               Doplňujúce informácie:

         Oumar Younous ako generál bývalého hnutia Seleka a pašerák diamantov poskytoval podporu ozbrojenej skupine prostredníctvom nezákonnej ťažby a nezákonného obchodovania s prírodnými zdrojmi vrátane diamantov v Stredoafrickej republike.
         V októbri 2008 Oumar Younous, bývalý šofér v spoločnosti SODIAM vykupujúcej diamanty, sa pridal k povstaleckej skupine Mouvement des Libérateurs Centrafricains pour la Justice (MLCJ – Hnutie stredoafrických osloboditeľov za spravodlivosť). V decembri 2013 bol Oumar Younous identifikovaný ako trojhviezdičkový generál hnutia Seleka a blízky priateľ dočasného prezidenta Michela Djotodiu.
         Younous je zapojený do obchodovania s diamantmi z miest Bria a Sam-Ouandja do Sudánu. Zdroje uviedli, že Oumar Younous vyzdvihuje balíčky s diamantmi schované v meste Bria a preváža ich na predaj do Sudánu.
         7.   Haroun GAYE [alias: a) Haroun Geye; b) Aroun Gaye; c) Aroun Geye]

            Funkcia: Spravodajca politickej koordinácie Front Populaire pour la Renaissance de Centrafrique (FPRC, Ľudový front za obnovu Strednej Afriky).

            Dátum narodenia: a) 30. január 1968; b) 30. január 1969.

            Číslo cestovného pasu: Stredoafrická republika, číslo O00065772 (po písmene O nasledujú 3 nuly), platnosť uplynie 30. decembra 2019.

            Adresa: Bangui, Stredoafrická republika.

            Dátum označenia zo strany OSN: 17. december 2015.

            Ďalšie informácie:

         Gaye je vedúci predstaviteľ Ľudového frontu za obnovu Strednej Afriky (Front Populaire pour la Renaissance de Centrafrique) (FPRC) (nezaradený) marginalizovanej bývalej ozbrojenej skupiny Seleka v Bangui. Je aj vedúcim predstaviteľom tzv. ‚banguiského obranného výboru‘ PK5 (známeho ako ‚Odpor PK5‘ (PK5 Resistance) alebo ‚Texas‘) (nezaradený), ktorý vymáha peniaze od občanov, zastrašuje ich a používa fyzické násilie. Nourredine Adam (CFi.002) vymenoval Gayeho 2. novembra 2014 za spravodajcu politickej koordinácie FPRC. Výbor Bezpečnostnej rady zriadený rezolúciou č. 2127 (2013) o Stredoafrickej republike 9. mája 2014 zaradil Adama na svoj zoznam sankcií. K dispozícii je fotografia, ktorá sa priloží k osobitnému obežníku INTERPOL-u a Bezpečnostnej rady OSN. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5915753

            Informácie zo súhrnu dôvodov zaradenia do zoznamu, ktoré poskytol sankčný výbor:

         Haroun Gaye bol zaradený do zoznamu 17. decembra 2015 podľa bodu 11 a bodu 12 písm. b) a f) rezolúcie č. 2196 (2015), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania‘ a podieľal sa na ‚plánovaní, riadení, finančnej podpore alebo páchaní útokov voči prítomným misiám OSN alebo silám medzinárodnej bezpečnosti vrátane misie Minusca, misií Únie a francúzskych operácií, ktoré ich podporujú‘.

               Doplňujúce informácie:

         Haroun Gaye bol od začiatku roka 2014 jedným z vodcov ozbrojenej skupiny pôsobiacej v štvrti PK5 v Bangui. Zástupcovia občianskej spoločnosti zo štvrte PK5 uvádzajú, že Gaye a jeho ozbrojená skupina živia konflikt v Bangui, pričom bránia zmiereniu a obyvateľom zabraňujú presúvať sa z tretieho okresu Bangui a doň. Dňa 11. mája 2015 Gaye a 300 demonštrantov zablokovali prístup do dočasnej národnej rady, čím narušili posledný deň fóra v Bangui. Gaye údajne pri tomto narušení spolupracoval s predstaviteľmi hnutia antibalaka.
         Dňa 26. júna 2015 Gaye a jeho blízki spolupracovníci narušili otvorenie registrácie voličov vo štvrti PK5 v Bangui, v dôsledku čoho sa muselo toto podujatie ukončiť.
         Misia Minusca sa pokúsila Gayeho zatknúť 2. augusta 2015 v súlade s ustanoveniami bodu 32 písm. f) bodu i) rezolúcie Bezpečnostnej rady č. 2217 (2015). Gaye, ktorý bol údajne o pokuse o zatknutie vopred informovaný, bol na to pripravený spoločne s pomocníkmi vyzbrojenými ťažkými zbraňami. Gayeho skupina spustila na spoločnú osobitnú skupinu Minusca paľbu. Počas sedemhodinovej prestrelky Gayeho muži použili proti jednotkám Minusca strelné zbrane, raketové a ručné granáty, pričom jedného z príslušníkov mierových zborov zabili a ôsmich zranili. Gaye sa koncom septembra 2015 zapojil do podpory násilných protestov a stretov, ktoré boli pravdepodobne pokusom o zvrhnutie dočasnej vlády. Tento pokus o prevrat pravdepodobne viedli podporovatelia bývalého prezidenta Bozizeho, ktorí sa účelovo spojili s Gayem s inými lídrami FPRC. Zdá sa, že Gaye chcel zorganizovať sériu odvetných útokov, ktoré by ohrozili nadchádzajúce voľby. Gaye bol poverený koordináciou s okrajovými prvkami hnutia antibalaka.
         Dňa 1. októbra 2015 sa vo štvrti PK5 uskutočnilo stretnutie medzi Eugènom Barretom Ngaïkossetom, členom marginalizovanej skupiny antibalaka, a Gayem s cieľom naplánovať spoločný útok na Bangui v sobotu 3. októbra. Gayeho skupina bránila ľuďom vo štvrti PK5 v tom, aby ju opustili, s cieľom posilniť komunitnú identitu moslimského obyvateľstva, zhoršiť napätie medzi etnikami a zabrániť zmiereniu. Dňa 26. októbra 2015 Gaye a jeho skupina prerušili stretnutie medzi arcibiskupom z Bangui a imámom ústrednej mešity v Bangui a vyhrážali sa delegácii, ktorá musela opustiť ústrednú mešitu a uniknúť zo štvrti PK5.
         8.   Eugène BARRET NGAÏKOSSET [alias: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) ‘The Butcher of Paoua’; g) Ngakosset]

            Funkcia: a) bývalý kapitán, prezidentská stráž SAR; b) bývalý kapitán, námorné sily SAR.

            Národné identifikačné číslo: Identifikačné číslo ozbrojených síl Stredoafrickej republiky (FACA) 911-10-77.

            Adresa: Bangui, Stredoafrická republika.

            Dátum označenia zo strany OSN: 17. december 2015.

            Ďalšie informácie:

         Kapitán Eugène Barret Ngaïkosset je bývalým členom prezidentskej stráže bývalého prezidenta Françoisa Bozizého a je spojený s hnutím antibalaka. Dňa 17. mája 2015 utiekol z väzenia po vydaní z Brazzaville a vytvoril vlastnú frakciu antibalaka, ktorej členmi sú bývalí bojovníci FACA.

            Informácie zo súhrnu dôvodov zaradenia do zoznamu, ktoré poskytol sankčný výbor:

         Eugène Barret Ngaïkosse bol zaradený do zoznamu 17. decembra 2015 podľa bodu 11 a bodu 12 písm. b) a f) rezolúcie č. 2196 (2015), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania‘; a podieľal sa na ‚plánovaní, riadení, finančnej podpore alebo páchaní útokov voči prítomným misiám OSN alebo silám medzinárodnej bezpečnosti vrátane misie Minusca, misií Únie a francúzskych operácií, ktoré ich podporujú‘.

               Doplňujúce informácie:

         Ngaïkosset je jedným z hlavných páchateľov násilia, ktoré vypuklo v Bangui koncom septembra 2015. Ngaïkosset a iní členovia hnutia antibalaka spolupracovali s marginalizovanými členmi bývalého hnutia Seleka v snahe destabilizovať dočasnú vládu Stredoafrickej republiky. V noci z 27. na 28. septembra 2015 Ngaïkosset a ďalší uskutočnili neúspešný pokus o prepad policajnej stanice ‚Izamo‘ s cieľom ukradnúť zbrane a muníciu. Dňa 28. septembra skupina obkľúčila kancelárie národného rozhlasu Stredoafrickej republiky.
         Dňa 1. októbra 2015 sa vo štvrti PK5 uskutočnilo stretnutie medzi Ngaïkossetom a Harounom Gayem, vedúcim predstaviteľom hnutia Front Populaire pour la Renaissance de Centrafrique (FPRC) s cieľom naplánovať spoločný útok na Bangui v sobotu 3. októbra.
         Dňa 8. októbra 2015 minister spravodlivosti Stredoafrickej republiky oznámil plány na vyšetrovanie Ngaïkosseta a ďalších osôb v súvislosti s ich úlohou pri násilnostiach v septembri 2015 v Bangui. Ngaikosset a ďalší boli obvinení z účasti na ‚poburujúcom správaní, ktoré predstavuje porušenie vnútornej bezpečnosti štátu, sprisahanie, podnecovanie občianskej vojny, občianskej neposlušnosti, nenávisti a spoluúčasti‘. Súdne orgány Stredoafrickej republiky dostali pokyn začať vyšetrovanie s cieľom nájsť a zatknúť páchateľov a spolupáchateľov.
         Dňa 11. októbra 2015 Ngaïkosset pravdepodobne požiadal milície antibalaka, ktorým velil, aby vykonávali únosy s osobitným zameraním na francúzskych štátnych príslušníkov, ale aj na politických predstaviteľov Stredoafrickej republiky a predstaviteľov OSN, s cieľom donútiť k odchodu dočasnú prezidentku Catherine Sambaovú-Panzaovú.
         9.   Joseph KONY[alias: a) Kony; b) Joseph Rao Kony; c) Josef Kony; d) Le Messie sanglant (‚krvavý mesiáš‘)]

            Funkcia: veliteľ Armády božieho odporu.

            Dátum narodenia: a) 1959 b) 1960 c) 1961 d) 1963 e) 18. september 1964 f) 1965 g) (august 1961) h) (júl 1961) i) 1. január 1961 j) (apríl 1963).

            Miesto narodenia: a) dedina Palaro, farnosť Palaro, okres Omoro, kraj Gulu, Uganda; b) Odek, Omoro, Gulu, Uganda; c) Atyak, Uganda.

            Štátna príslušnosť: ugandský cestovný pas.

            Adresa: a) Vakaga, Stredoafrická republika b) Haute-Kotto, Stredoafrická republika c) Basse-Kotto, Stredoafrická republika d) Haut-Mbomou, Stredoafrická republika e) Mbomou, Stredoafrická republika f) Haut-Uolo, Konžská demokratická republika g) Bas-Uolo, Konžská demokratická republika h) (Údajná adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo). K januáru 2015 bolo údajne zo Sudánu vyhostených 500 bojovníkov Armády božieho odporu.).

            Dátum označenia zo strany OSN: 7. marec 2016.

            Ďalšie informácie:

         Kony je zakladateľom a veliteľom Armády božieho odporu (LRA) (CFe.002). Pod jeho vedením sa LRA dopúšťa sa únosov, zabíjania a mrzačenia tisícov civilistov v celej strednej Afrike. LRA je zodpovedná za únosy, vysťahovanie a zabitie stoviek osôb v celej Stredoafrickej republike a za sexuálne násilie voči nim; LRA rabovala a ničila civilný majetok. Jeho otec sa volá Luizi Obol. Jeho matka sa volá Nora Obol. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5932340

            Informácie zo súhrnu dôvodov zaradenia do zoznamu, ktoré poskytol sankčný výbor:

         Joseph Kony bol zaradený do zoznamu 7. marca 2016 podľa bodu 12 a bodu 13 písm. b), c) a d) rezolúcie č. 2262 (2016), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania‘; ‚verbuje alebo využíva deti v ozbrojenom konflikte v Stredoafrickej republike v rozpore s uplatniteľným medzinárodným právom‘; a ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘.

               Doplňujúce informácie:

         Kony založil Armádu božieho odporu (LRA) a je označovaný za jej zakladateľa, náboženského vodcu, predsedu a hlavného veliteľa. LRA vznikla v severnej Ugande v 80. rokoch minulého storočia a dopúšťa sa únosov, zabíjania a mrzačenia tisícov civilistov v celej strednej Afrike. Pod čoraz väčším vojenským tlakom vydal Kony v roku 2005 a 2006 LRA rozkaz stiahnuť sa z Ugandy. Odvtedy pôsobí LRA v Konžskej demokratickej republike (KDR), Stredoafrickej republike, Južnom Sudáne a údajne aj v Sudáne.
         Kony ako veliteľ LRA vytvára a vykonáva jej stratégiu vrátane trvalo platných rozkazov napádať a týrať civilné obyvateľstvo. Od decembra 2013 sa LRA pod velením Josepha Konyho dopúšťa únosov, vysídľovania, zabíjania tisícov civilistov v celej Stredoafrickej republike a sexuálneho násilia voči nim; LRA rabuje a ničí civilný majetok. LRA, ktorá sa koncentruje vo východnej časti Stredoafrickej republiky a údajne aj v Kafia Kingi – na území na hranici Sudánu a Južného Sudánu, ktorého konečné postavenie sa ešte nestanovilo, ale ktoré vojensky kontroluje Sudán, napáda dediny a kradne potraviny a zásoby. Bojovníci prepadávajú bezpečnostné sily a kradnú im vybavenie, keď tieto reagujú na útoky LRA; bojovníci LRA tiež napádajú a rabujú dediny, v ktorých nie je vojenská posádka. LRA tiež zintenzívnila útoky na diamantové a zlaté bane.
         Medzinárodný trestný súd vydal na Konyho zatýkací rozkaz. Medzinárodný trestný súd ho obvinil z dvanástich prípadov zločinov proti ľudskosti vrátane vraždy, zotročenia, sexuálneho otroctva, znásilnenia, neľudských činov úmyselne spôsobujúcich vážne zranenie alebo veľké utrpenie a z dvadsaťjeden prípadov vojnových zločinov vrátane zámerného zabitia, krutého zaobchádzania s civilistami, úmyselného nasmerovania útokov proti civilnému obyvateľstvu, drancovania, navádzanie na znásilňovanie a vrátane verbovania detí mladších ako pätnásť rokov prostredníctvom únosov.
         Kony vydal povstaleckým bojovníkom trvalo platné rozkazy rabovať diamanty a zlato od baníkov vo východnej časti Stredoafrickej republiky. Niektoré z týchto minerálov Konyho skupina potom údajne presúva do Sudánu alebo predáva miestnemu obyvateľstvu a členom bývalého hnutia Seleka.
         Kony tiež dal svojim bojovníkom príkaz pytliačiť na slony v národnom parku Garamba v Konžskej demokratickej republike, odkiaľ údajne prevážajú slonie kly cez východnú časť Stredoafrickej republiky do Sudánu, kde ich vysokí predstavitelia LRA údajne predávajú sudánskym obchodníkom a miestnym pohlavárom a obchodujú s nimi. Obchod zo slonovinou predstavuje pre Konyho skupinu významný zdroj príjmov. K januáru 2015 bolo údajne zo Sudánu vyhostených 500 bojovníkov Armády božieho odporu.
         10.   Ali KONY [alias: a) Ali Lalobo; b) Ali Mohammad Labolo; c) Ali Mohammed; d) Ali Mohammed Lalobo; e) Ali Mohammed Kony; f) Ali Mohammed Labola; g) Ali Mohammed Salongo; h) Ali Bashir Lalobo; i) Ali Lalobo Bashir; j) Otim Kapere; k) ‘Bashir’; l) ‘Caesar’; m) ‘One-P’; n) ‘1-P’]

            Funkcia: zástupca veliteľa, Armáda božieho odporu.

            Dátum narodenia: a) 1994 b) 1993 c) 1995 d) 1992.

            Adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo).

            Dátum označenia zo strany OSN: 23. august 2016.

            Ďalšie informácie:

         Kony je zástupcom veliteľa v Armáde božieho odporu (LRA), ktorá je označeným subjektom, a syn veliteľa LRA Josepha Konyho, ktorý je označenou osobou. Ali bol do hierarchie vedenia LRA začlenený v roku 2010. Patrí do skupiny vysokých dôstojníkov LRA, ktorí pracujú s Josephom Konym. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5971056

            Informácie zo súhrnu dôvodov zaradenia do zoznamu, ktoré poskytol sankčný výbor:

         Ali Kony bol zaradený do zoznamu 23. augusta 2016 podľa bodu 12 a bodu 13 písm. d) a g) rezolúcie č. 2262 (2016), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov vrátane diamantov, zlata, voľne žijúcich zvierat a produktov z nich v Stredoafrickej republike alebo zo Stredoafrickej republiky;‘‚vedúci predstaviteľ subjektu, ktorý výbor označil podľa bodu 36 alebo bodu 37 rezolúcie BR OSN č. 2134 (2014) alebo rezolúcie č. 2262 (2016), alebo poskytuje podporu, alebo koná v prospech, v mene alebo podľa pokynov osoby alebo subjektu, ktoré výbor označil podľa bodu 36 alebo bodu 37 rezolúcie BR OSN č. 2134 (2014) alebo rezolúcie č. 2262 (2016), alebo subjektu, ktorý je vo vlastníctve alebo pod kontrolou označenej osoby alebo subjektu‘.
         Ali Kony sa považuje za možného nástupcu Josepha Konyho vo funkcii veliteľa LRA. Ali sa čoraz viac zapája do operačného plánovania LRA a považuje sa za osobu sprostredkujúcu kontakt s Josephom Konym. Ali je tiež spravodajským dôstojníkom LRA, ktorý môže veliť až 10 podriadeným.
         Ali a jeho brat Salim Kony sú obaja zodpovední za zabezpečovanie disciplíny v rámci LRA. Obaja bratia sa považujú za súčasť užšieho okruhu vedenia Josepha Konyho, zodpovední za vykonávanie Konyho rozkazov. Obaja prijímajú disciplinárne rozhodnutia na účely potrestania alebo zabitia členov, ktorí porušili pravidlá LRA. Na základe rozkazov Josepha Konyho sa Salim a Ali zapájajú do pašovania slonoviny z národného parku Garamba v severnej časti Konžskej demokratickej republiky cez Stredoafrickú republiku do sporného regiónu Kafia Kingi, aby ju tam predali miestnym obchodníkom alebo s ňou s nimi obchodovali.
         Ali Kony je zodpovedný za vyjednávania cien slonoviny a výmenný obchod s ňou s obchodníkmi. Ali sa raz alebo dvakrát za mesiac stretáva s obchodníkmi na účely vyjednávania cien slonoviny, ktorá pochádza od LRA, v amerických dolároch alebo sudánskych librách alebo jej výmeny za zbrane, strelivo a potraviny. Joseph Kony nariadil Alimu, aby na nákup protipechotných mín na účely obklopenia jeho tábora použil najväčšie slonie kly. Ali Kony v júli 2014 dohliadal na operáciu presunu 52 kusov slonoviny určenej na doručenie Josephovi Konymu a konečný predaj.
         Salim v apríli 2015 odišiel z Kafia Kingi, aby vyzdvihol zásielku klov. V máji sa Salim zúčastnil na preprave dvadsiatich kusov slonoviny z Konžskej demokratickej republiky do regiónu Kafia Kingi. Približne v rovnakom čase sa Ali stretol s obchodníkmi, aby nakúpil tovar a naplánoval ďalšie stretnutie na účely vykonania dodatočných transakcií a dojednania podmienok nákupu v mene LRA za slonovinu, ktorej zásielku podľa všetkého sprevádzal Salim.
         11.   Salim KONY [alias: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol]

            Funkcia: zástupca veliteľa, Armáda božieho odporu.

            Dátum narodenia: a) 1992 b) 1991 c) 1993.

            Adresa: a) Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo) b) Stredoafrická republika.

            Dátum označenia zo strany OSN: 23. august 2016.

            Ďalšie informácie:

         Salim Kony je zástupcom veliteľa v Armáde božieho odporu (LRA), ktorá je označeným subjektom, a syn veliteľa LRA Josepha Konyho, ktorý je označenou osobou. Salim bol do hierarchie vedenia LRA začlenený v roku 2010. Patrí do skupiny vysokých dôstojníkov LRA, ktorí pracujú s Josephom Konym. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/un/5971058

            Informácie zo súhrnu dôvodov zaradenia do zoznamu, ktoré poskytol sankčný výbor:

         Salim Kony bol zaradený do zoznamu 23. augusta 2016 podľa bodu 12 a bodu 13 písm. d) a g) rezolúcie č. 2262 (2016), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike alebo zo Stredoafrickej republiky‘; ‚je vedúcim predstaviteľom subjektu, ktorý výbor označil podľa bodu 36 alebo bodu 37 rezolúcie č. 2134 (2014) alebo rezolúcie č. 2262 (2016), alebo poskytoval podporu osobe alebo subjektu, ktoré výbor označil podľa bodu 36 alebo bodu 37 rezolúcie č. 2134 (2014) alebo rezolúcie č. 2262 (2016), alebo konal v prospech, v mene alebo podľa pokynov osoby alebo subjektu, ktoré výbor označil, alebo subjektu, ktorý je vo vlastníctve alebo pod kontrolou označenej osoby alebo subjektu‘.
         Salim Kony je hlavným veliteľom ‚veliteľstva v teréne‘ LRA a od útleho veku plánuje spoločne s Josephom Konym útoky a obranné opatrenia LRA. Salim predtým viedol skupinu, ktorá sa stará o bezpečnosť Josepha Konyho. Joseph Kony nedávno poveril Salima riadením finančných a logistických sietí LRA.
         Salim a jeho brat Ali Kony sú obaja zodpovední za zabezpečovanie disciplíny v rámci LRA. Obaja bratia sa považujú za členov užšieho okruhu vedenia Josepha Konyho, ktorí sú zodpovední za vykonávanie rozkazov Josepha Konyho. Obaja prijímajú disciplinárne rozhodnutia na účely potrestania alebo zabitia členov, ktorí porušili pravidlá LRA. Salim údajne zabil členov LRA, ktorí mali v úmysle dezertovať, a Josephovi Konymu podáva správy o činnostiach skupín a členov LRA.
         Na základe rozkazov Josepha Konyho sa Salim a Ali zapájajú do pašovania slonoviny z národného parku Garamba v severnej časti Konžskej demokratickej republiky cez Stredoafrickú republiku do sporného regiónu Kafia Kingi, aby ju tam predali miestnym obchodníkom alebo s ňou s nimi obchodovali.
         Salim je s približne dvanástimi bojovníkmi často nasadzovaný na hranici so Stredoafrickou republikou s cieľom stretávať a sprevádzať ďalšie skupiny LRA, ktoré prepravujú slonovinu na sever od Garamby. Salim v apríli 2015 odišiel z Kafia Kingi, aby vyzdvihol zásielku klov. V máji sa Salim zúčastnil na preprave dvadsiatich kusov slonoviny z Konžskej demokratickej republiky do regiónu Kafia Kingi.
         Predtým, v júni 2014, prešiel Salim so skupinou bojovníkov LRA do Konžskej demokratickej republiky, aby v národnom parku Garamba pytliačil na slony. Joseph Kony tiež poveril Salima, aby sprevádzal dvoch veliteľov LRA do národného parku Garamba s cieľom odhaliť úlovky slonoviny skryté tri roky predtým. Salim sa v júli 2014 stretol s druhou skupinou LRA na účely prepravy slonoviny v celkovom počte 52 kusov do regiónu Kafia Kingi. Salim bol zodpovedný za vedenie záznamov o transakciách týkajúcich sa slonoviny pre Josepha Konyho a odovzdávanie informácií o nich skupinám LRA.
         B.   Subjekty

         1.   BUREAU D'ACHAT DE DIAMANT EN CENTRAFRIQUE/KARDIAM (kancelária výkupu diamantov v Stredoafrickej republike) [alias: a) BADICA/KRDIAM; b) KARDIAM]

            Adresa: a) BP 333, Bangui, Stredoafrická republika (Tel. č.: +32 32310521, Fax. č.: +32 32331839, email: kardiam.bvba@skynet.be: website: www.groupeabdoulkarim.com) b) Antverpy, Belgicko.

            Dátum označenia zo strany OSN: 20. august 2015.

            Ďalšie informácie:

         Na čele spoločnosti je Abdoul-Karim Dan-Azoumi od 12. decembra 1986 a Aboubakar Mahamat od 1. januára 2005. Medzi jej pobočky patrí MINAiR a SOFIA TP (Douala, Kamerun). Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/une/5891200

            Informácie zo súhrnu dôvodov zaradenia do zoznamu, ktoré poskytol sankčný výbor:

         Spoločnosť Bureau d'achat de Diamant en Centrafrique/KARDIAM bola zaradená do zoznamu 20. augusta 2015 na základe bodu 12 písm. d) rezolúcie č. 2196 (2015) s odôvodnením, že ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj voľne žijúcich zvierat a produktov z nich v Stredoafrickej republike‘.

               Doplňujúce informácie:

         Spoločnosť BADICA/KARDIAM poskytuje podporu ozbrojeným skupinám v Stredoafrickej republike, konkrétne bývalých hnutí Seleka a antibalaka prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov a zlata.
         Spoločnosť Bureau d'Achat de Diamant en Centrafrique (BADICA) v roku 2014 naďalej vykupovala diamanty z miest Bria a Sam-Ouandja (provincia Haute Kotto) na východe Stredoafrickej republiky, kde bývalé hnutie Seleka zaviedli dane na lietadlá prepravujúce diamanty a vyberajú výpalné od zberačov diamantov. Niekoľko zberačov v mestách Bria a Sam-Ouandja, ktorí dodávajú diamanty spoločnosti BADICA, majú úzke kontakty na bývalého hnutia Seleka.
         V máji 2014 belgické orgány zaistili dva balíčky s diamantmi adresované zastúpeniu spoločnosti BADICA v Antverpách, ktoré je v Belgicku oficiálne zaregistrované pod názvom KARDIAM. Odborníci na diamanty odhadujú, že zaistené diamanty s veľkou pravdepodobnosťou pochádzajú zo Stredoafrickej republiky a že preukazujú vlastnosti typické pre oblasť miest Sam-Ouandja a Bria, ako aj mesta Nola (provincia Sangha Mbaéré) na juhozápade krajiny.
         Obchodníci, ktorí nakupovali diamanty pašované zo Stredoafrickej republiky na zahraničné trhy, a to aj zo západnej časti krajiny, pôsobili v mene spoločnosti BADICA v Kamerune.
         V máji 2014 BADICA vyviezla aj zlato vyprodukované v meste Yaloke (provincia Ombella-Mpoko), kde sa malé zlaté bane dostali pod kontrolu hnutia Seleka až do začiatku februára 2014, keď kontrolu nad nimi prevzali skupiny antibalaka.
         2.   ARMÁDA BOŽIEHO ODPORU [alias: a) LRA; b) Hnutie božieho odporu (LRM); c) Hnutie/Armáda božieho odporu (LRM/A)]

            Adresa: a) Vakaga, Stredoafrická republika b) Haute-Kotto, Stredoafrická republika c) Basse-Kotto, Stredoafrická republika d) Haut-Mbomou, Stredoafrická republika e) Mbomou, Stredoafrická republika f) Haut-Uolo, Konžská demokratická republika g) Bas-Uolo, Konžská demokratická republika h) (Údajná adresa: Kafia Kingi (územie na hranici Sudánu a Južného Sudánu, ktorého konečné postavenie sa ešte nestanovilo). K januáru 2015 bolo údajne zo Sudánu vyhostených 500 bojovníkov Armády božieho odporu.).

            Dátum označenia zo strany OSN: 7. marec 2016.

            Ďalšie informácie:

         Vznikla v severnej Ugande v 80. rokoch minulého storočia. Dopúšťa sa únosov, zabíjania a mrzačenia tisícov civilistov v celej strednej Afrike vrátane stoviek v Stredoafrickej republike. Jej veliteľom je Joseph Kony. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/notice/search/une/5932344

            Informácie zo súhrnu dôvodov zaradenia do zoznamu, ktoré poskytol sankčný výbor:

         Armáda božieho odporu (LRA) bola zaradená do zoznamu 7. marca 2016 podľa bodu 12 a bodu 13 písm. b), c) a d) rezolúcie č. 2262 (2016), pretože ‚vykonáva alebo podporuje činnosti, ktoré narúšajú mier, stabilitu alebo bezpečnosť Stredoafrickej republiky‘; ‚podieľa sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, a únosov a núteného vysídľovania‘; ‚verbuje alebo využíva deti v ozbrojenom konflikte v Stredoafrickej republike v rozpore s uplatniteľným medzinárodným právom‘; a ‚poskytuje podporu ozbrojeným skupinám alebo zločineckým sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj produktov z voľne žijúcich zvierat v Stredoafrickej republike alebo zo Stredoafrickej republiky‘.

               Doplňujúce informácie:

         LRA vznikla v severnej Ugande v 80. rokoch minulého storočia a dopúšťa sa únosov, zabíjania a mrzačenia tisícov civilistov v celej strednej Afrike. Pod čoraz väčším vojenským tlakom vydal Joseph Kony, veliteľ LRA, v roku 2005 a 2006 LRA rozkaz stiahnuť sa z Ugandy. Odvtedy pôsobí LRA v Konžskej demokratickej republike (KDR), Stredoafrickej republike, Južnom Sudáne a údajne aj v Sudáne.
         Od decembra 2013 sa LRA dopúšťa únosov, vysídľovania, zabíjania tisícov civilistov v celej Stredoafrickej republike a sexuálneho násilia voči nim; LRA rabuje a ničí civilný majetok. LRA, ktorá sa koncentruje vo východnej časti Stredoafrickej republiky a údajne aj v Kafia Kingi – na území na hranici Sudánu a Južného Sudánu, ktorého konečné postavenie sa ešte neurčilo, ale ktoré vojensky kontroluje Sudán, napáda dediny a kradne potraviny a zásoby. Bojovníci prepadávajú bezpečnostné sily a kradnú im vybavenie, keď tieto reagujú na útoky LRA; bojovníci LRA tiež napádajú a rabujú dediny, v ktorých nie je vojenská posádka. LRA tiež zintenzívnila útoky na diamantové a zlaté bane.
         Skupiny LRA majú často so sebou zajatcov, ktorí sú nútení pracovať ako nosiči, kuchári a sexuálni otroci. LRA sa dopúšťa násilia založeného na rodovej príslušnosti vrátane znásilňovania žien a mladých dievčat.
         V decembri 2013 LRA uniesla desiatky osôb v provincii Haute-Kotto. Od začiatku roku 2014 uniesla LRA údajne stovky civilistov v Stredoafrickej republike.
         Začiatkom roku 2014 bojovníci LRA niekoľkokrát napadli mesto Obo vo východnej časti provincie Haut-Mbomou v Stredoafrickej republike.
         LRA pokračovala v útokoch na mesto Obo a ďalšie miesta v juhovýchodnej časti Stredoafrickej republiky v máji a júni 2014, pričom začiatkom júna podľa všetkého vykonala koordinované útoky a únosy v provincii Mbomou.
         Prinajmenšom od roku 2014 sa LRA zapája do pytliactva na slony a do nedovoleného obchodovania so slonovinou na účely vytvárania príjmov. LRA údajne pašuje slonovinu z národného parku Garamba v severnej časti Konžskej demokratickej republiky do Dárfúru, aby ju tam vymenila za zbrane a zásoby. LRA vraj preváža slonie kly získané pytliactvom cez Stredoafrickú republiku do Dárfúru v Sudáne, aby ich tam predala. Okrem toho začiatkom roku 2014 Kony údajne prikázal bojovníkom LRA rabovať diamanty a zlato od baníkov vo východnej časti Stredoafrickej republiky na účely ich prevozu do Sudánu. K januáru 2015 bolo údajne zo Sudánu vyhostených 500 bojovníkov Armády božieho odporu.
         Začiatkom februára 2015 bojovníci LRA vyzbrojení ťažkými zbraňami uniesli civilistov v Kpangbayanga (provincia Haut-Mbomou) a ukradli im potraviny.
         Po útoku LRA z 20. apríla 2015 a únose detí z dediny Ndambissoua v juhovýchodnej časti Stredoafrickej republiky väčšina dedinčanov utiekla. A začiatkom júla 2015 LRA napadla niekoľko dedín v severnej časti provincie Haute-Kotto; počas týchto útokov došlo k rabovaniu, násiliu voči civilistom, k páleniu domov a k únosom.
         Od januára 2016 narastá počet útokov pripisovaných LRA v provinciách Mbomou, Haut-Mbomou a Haute-Kotto, pričom je osobitne postihnutá banská oblasť v provincii Haute-Kotto. Počas týchto útokov došlo k rabovaniu, násiliu voči civilistom, k ničeniu majetku a k únosom. Tieto útoky viedli k vysídleniu obyvateľstva vrátane približne 700 osôb, ktoré vyhľadali útočisko v meste Bria.“


title: Vykonávacie nariadenie Komisie (EÚ) č. 482/2012 zo 7. júna 2012 , ktorým sa schvaľujú malé zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Tettnanger Hopfen (CHZO)]

text:
               8.6.2012

               SK

               Úradný vestník Európskej únie

               L 148/15

         VYKONÁVACIE NARIADENIE KOMISIE (EÚ) č. 482/2012
   zo 7. júna 2012,
   ktorým sa schvaľujú malé zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Tettnanger Hopfen (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Nemecka o schválenie zmien a doplnení špecifikácie chráneného zemepisného označenia „Tettnanger Hopfen“ zapísaného do registra podľa nariadenia Komisie (ES) č. 415/2010 (2).

               (2)

               Cieľom žiadosti je zmeniť a doplniť špecifikáciu. Z ekonomických príčin sú povolené nové oporné konštrukcie. Upravilo sa obdobie orezávania s cieľom umožniť lepšie sa prispôsobiť čoraz nepriaznivejším meteorologickým faktorom. Spolu s novým systémom oporných konštrukcií sa povolilo aj používanie herbicídov s cieľom zvýšiť množstvo vody dostupnej pre chmeľ. Maximálna teplota sušenia sa v dôsledku nových vedeckých poznatkov zvýšila na 65 °C.

               (3)

               Komisia preskúmala uvedenú zmenu a doplnenie a dospela k záveru, že je opodstatnená. Keďže zmena a doplnenie je v zmysle článku 9 nariadenia Komisie (ES) č. 510/2006 malá, Komisia ju môže schváliť bez uplatnenia postupu opísaného v článkoch 5, 6 a 7 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Tettnanger Hopfen“ sa mení a dopĺňa v súlade s prílohou I k tomuto nariadeniu.
   Článok 2
   Jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ L 119, 13.5.2010, s. 5.

      PRÍLOHA I
      Schvaľujú sa tieto zmeny a doplnenia špecifikácie chráneného zemepisného označenia „Tettnanger Hopfen“:

         Spôsob výroby:

                  1.

                  Táto štvrtá, piata a šiesta veta sa úplne vypúšťajú:
                  Na rozdiel od iných oblastí, kde sa oporné konštrukcie rozmiestňujú už v zime, môžu pestovatelia chmeľu v oblasti Tettnangu svoje práce začať až na jar. Dôvodom sú špecifické oporné konštrukcie, ktoré sa využívajú len v tejto oblasti: v porovnaní s inými pestovateľskými oblasťami, kde prevláda jednoradový systém, v Tettnangu je medzi prejazdmi šesť radov chmeľu.

                     Vysvetlenie: nové (odlišné) systémy oporných konštrukcií sa zavádzajú z ekonomických dôvodov, pretože uľahčujú predovšetkým využitie strojov.

                  2.

                  V siedmej vete sa výraz „na začiatku až v polovici apríla“ nahrádza výrazom „od začiatku marca až do polovice apríla“.

                     Vysvetlenie: predĺženie obdobia orezávania umožňuje lepšie sa prispôsobiť čoraz nepriaznivejším meteorologickým faktorom vyplývajúcim zo zmeny klímy, ako aj lepšie využívať pracovnú silu.

                  3.

                  Nasledujúca šiesta a sedemnásta veta sa úplne vypúšťajú:
                  Osobitnou črtou pestovania je, že od fázy kvitnutia prebieha ozelenenie (používanie herbicídov je na rozdiel od iných pestovateľských oblastí na základe záväzku samotných pestovateľov zakázané), v dôsledku čoho nie je viac potrebné pôdu obrábať. Tým sa zabraňuje zhutneniu a vymývaniu pôdy a zároveň sa podporuje tvorba humusu.

                     Vysvetlenie: je možné, že pri nových systémoch oporných konštrukcií bude potrebné používať herbicídy. Takáto potreba nastáva len v pomerne ojedinelých prípadoch, keď dochádza k nadmernému rastu buriny. Herbicídy sú potom nevyhnutné na zvýšenie množstva vody, ktoré majú chmeľové sadenice k dispozícii. Kvalita chmeľu by teda nemala byť ovplyvnená.

                  4.

                  V dvadsiatej vete sa údaj „62 stupňoch“ nahrádza údajom „65 °C“.

                     Vysvetlenie: z nových vedeckých poznatkov vyplýva, že je potrebná maximálna teplota sušenia 65 °C. Zvýšenie maximálnej teploty sušenia zodpovedá všeobecným podmienkam zmluvy o dodávkach chmeľu, pričom v tabuľke kvality nemeckého chmeľu nachádzajúcej sa v zmluve sa uvádza, že surový chmeľ musí byť vysušený pri teplote 60 – 65 °C. Sušenie pri vyššej teplote okrem iného zlepšuje energetickú efektívnosť. Tento postup nemá žiadny negatívny vplyv na jemnú arómu chmeľu.

      PRÍLOHA II

         JEDNOTNÝ DOKUMENT

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

         „TETTNANGER HOPFEN“

      No CE: DE-PGI-0105-0528-03.11.2011

         CHZO ( X ) CHPO ( )

      1.   Názov

      „Tettnanger Hopfen“
      2.   Členský štát alebo tretia krajina

      Nemecko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.8:

                  Iné výrobky prílohy I k zmluve (korenie atď.)

            3.2.   Opis výrobku, na ktorý sa vzťahuje názov uvedený v bode 1

      Botanika: Z botanického hľadiska patrí chmeľ (humulus lupulus) do radu pŕhľavovitých (urticales) a do čeľade konopovitých (cannabaceae). Chmeľ je dvojdomá rastlina, tzn. jednotlivé rastliny tvoria buď výlučne samičie alebo výlučne samčie kvetenstvá. Pestuje sa len „samičí chmeľ“, z kvetov ktorého sa vyvinú šištice. Ochrana podľa nariadenia (ES) č. 510/2006 sa má vzťahovať len na samičie chmeľové šištice (prírodný chmeľ) a výrobky vzniknuté ich spracovaním, konkrétne chmeľové pelety a extrakt chmeľu. Šištice pozostávajú zo šupín, šupiniek, stopky a vretena. V nich sa nachádzajú obsahové látky chmeľu „Tettnanger Hopfen“ dôležité pre varenie piva. Chmeľ je krátkodenná rastlina, tzn. rast nastáva počas predlžujúcich sa dní, kvitnúť začína približne od 21. júna, keď sa dni začnú skracovať. Tettnanger Hopfen dosahuje vďaka výhodným podmienkam pestovateľskej oblasti (pôda, množstvo zrážok a priemerné teploty) v porovnaní s ostatnými oblasťami pestovania chmeľu rastovú výšku až do 8,30 m (oporné konštrukcie v iných oblastiach majú spravidla výšku 7 – 7,50 m). Ide o rýchlo rastúcu (až 30 cm za deň) a pravotočivú rastlinu. Ako „Tettnanger Hopfen“ sa označujú aromatické druhy z pestovateľskej oblasti Tettnang. Okrem hlavných druhov Tettnanger (od roku 1973 sa používa jednotný názov „Tettnanger Frühhopfen“, P. Heidtmann „Grünes Gold“ 1994, s. 342) a Hallertauer Mittelfrüher sa pestujú aj druhy Hallertauer Tradition a Perle. Druh Tettnanger sa pestuje výlučne v pestovateľskej oblasti Tettnang.
      Použitie: Tettnanger Hopfen sa takmer výlučne (približne 99 %) využíva pri výrobe piva (len veľmi malá časť sa využíva vo farmácii). K zákazníkovi sa dostáva prevažne v spracovanej forme ako pelety a v menšej miere aj ako extrakt chmeľu, keďže pri extrakcii sa môžu stratiť vzácne aromatické látky chmeľu Tettnanger Hopfen.
      Obsahové látky: Obsahové látky, ktoré majú rozhodujúci vplyv na arómu, sú horčiny (chmeľové živice), aromatické látky (éterické oleje) a triesloviny (polyfenoly). Tettnang patrí do oblastí pestovania aromatického chmeľu.
      Tettnanger Hopfen vďačí za svoje svetové renomé predovšetkým aj mimoriadne jemným aromatickým látkam, ktoré sa skladajú z vyše 300 zložiek éterických olejov (tzv. „buket chmeľu“). Opis arómy chmeľu Tettnanger Hopfen sa pohybuje na škále kvetinová, citrusová, ovocná, ríbezľová, sladká, korenistá. Celkový dojem „aróma“ sa v prípade pestovateľskej oblasti Tettnang opisuje ako „harmonická, intenzívna a jemná“.
      Okrem tohto rozdelenia sa druhy v rámci obchodovania s chmeľom oficiálne posudzujú podľa komponentov „najjemnejšia aróma, aróma, horký chmeľ a chmeľ s vysokým obsahom alfa horkých látok“. 96 % chmeľu Tettnanger Hopfen (druhy Tettnanger a Hallertauer) spadajú do skupiny „najjemnejšia aróma“, zvyšné 4 % (druhy Perle a Hallertauer Tradition) do skupiny „aróma“. Keďže mnohé z 300 aromatických zložiek ešte nie je možné senzoricky uchopiť, spoliehajú sa osoby zodpovedné v pivovaroch za rozhodnutia a nákup chmeľu ešte stále na subjektívny dojem z arómy (nákupca pri výbere strčí nos do chmeľu). Odborníci vedia rozpoznať Tettnanger Hopfen ako najjemnejší chmeľ.
      3.3.   Suroviny (len pri spracovaných výrobkoch)

      —
      3.4.   Krmivo (len pri výrobkoch živočíšneho pôvodu)

      —
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Celá výroba surového chmeľu až po balenie šištíc, označenie a certifikáciu v stredisku kvality, prebieha vo vymedzenej zemepisnej oblasti.
      3.6.   Osobitné pravidlá pri krájaní, strúhaní, balení atď.

      —
      3.7.   Osobitné pravidlá pri označovaní

      —
      4.   Stručné vymedzenie zemepisnej oblasti

      Zemepisná oblasť zodpovedá pestovateľskej oblasti Tettnang, ktorá zahŕňa:

                  1.

                  v okrese (Landkreis) Bodensee obce Eriskirch, Friedrichshafen, Hagnau am Bodensee, Immenstaad am Bodensee, Kressbronn am Bodensee, Langenargen, Markdorf, Meckenbeuren, Neukirch, Oberteuringen a Tettnang;

                  2.

                  v okrese Ravensburg obce Achberg, Amtzell, Berg, Bodnegg, Grünkraut, Ravensburg, Wangen im Allgäu (územie bývalých obcí Neuravensburg a Schomburg);

                  3.

                  v okrese Lindau (Bodensee), obce Bodolz, Lindau (Bodensee), Nonnenhorn a Wasserburg (Bodensee).

            5.   Spojenie so zemepisnou oblasťou

      5.1.   Osobitosť zemepisnej oblasti

      Prvá písomná zmienka o pestovaní chmeľu v oblasti Tettnang pochádza z roku 1150 (P. Heidtmann „Grünes Gold“ 1994, s. 12). V roku 1838 vtedajšia radnica v Tettnangu evidovala 14 pivovarov (porovnaj Memminger „Beschreibung des Oberamts Tettnang“, 1838, s. 62), z toho 3 pre mesto. O tri roky neskôr, teda v roku 1841, ich už bolo 6. Ich majitelia si chmeľ pestovali sami. Plánovane sa začal pestovať od roku 1844, keď ho zaviedol obvodný lekár Johann Nepomuk von Lentz spolu ďalšími ôsmimi občanmi mesta Tettnang, cielene pre klimatickú hranicu oblasti pestovania viniča (P. Heidtmann „Grünes Gold“ 1994, s. 15). Rozšírenie pestovania na celé územie, ktoré sa na severe čoskoro spojilo so staršou pestovateľskou oblasťou okolo Altshausen (približne od 1821; P. Heidtmann „Grünes Gold“ 1994, s. 14) sa zaznamenalo od roku 1860 (1864 = 91 ha, 1866 = 160 ha, 1875 = 400 ha, 1914 = 630 ha; P. Heidtmann „Grünes Gold“ 1994, s. 22 a nasledujúce). Najväčší rozmach pestovateľskej oblasti Tettnang nastal v deväťdesiatych rokoch 20. storočia – na 1 650 hektárov (správa EÚ o trhu s chmeľom z roku 1997, správa združenia HVG z roku 1997). V pestovateľskej oblasti Tettnang sa vždy selektoval a pestoval len aromatický chmeľ.
      Tettnanger Hopfen sa pestuje výlučne na štrku nižšie položených terás vytvorených neskorou morénou Würmskej doby ľadovej, v kotline rieky Schussen, pozdĺž rieky Argen a na jej ľadovcových brehoch. Táto geologická formácia s hlbokými prameňmi spodnej vody umožňuje chmeľu hlboko sa zakoreniť (až do hĺbky 2 m). Zároveň zabezpečuje chmeľu stálu vlahu – aj pri extrémnych suchách. Významnú úlohu pri rozvinutí všetkých aróm chmeľu Tettnanger Hopfen hrá aj mierna klíma vo výške 400 až 600 m nad hladinou mora, ktoré ovplyvňuje aj Bodamské jazero.
      Tettnanger Hopfen sa pestuje v oblasti s jedinečnými klimatickými podmienkami (stredné hodnoty priemernej ročnej teploty, počet slnečných hodín a množstvo zrážok). Napríklad priemerné hodnoty uplynulých 30 rokov (stav z roku 2009) s teplotou 9,4 stupňov Celzia, takmer 1 800 slnečných hodín a množstvom zrážok 1 136 mm sú vysoko nad 30-ročným priemerom ostatných pestovateľských oblastí v Nemecku.
      5.2.   Osobitosť výrobku

      Ako „Tettnanger Hopfen“ sa označujú aromatické druhy z pestovateľskej oblasti Tettnang. Okrem hlavných druhov Tettnanger a Hallertauer Mittelfrüher sa pestujú aj druhy Hallertauer Tradition a Perle. Druh Tettnanger sa pestuje výlučne v pestovateľskej oblasti Tettnang.
      Tettnanger Hopfen obsahuje jemné aromatické látky, ktoré sa skladajú z vyše 300 zložiek éterických olejov (tzv. „buket chmeľu“). Opis arómy chmeľu Tettnanger Hopfen sa pohybuje na škále kvetinová, citrusová, ovocná, ríbezľová, sladká, korenistá. Celkový dojem „aróma“ sa v prípade pestovateľskej oblasti Tettnang opisuje ako „harmonická, intenzívna a jemná“.
      Podľa kategórii, ktoré vypracovali obchodníci s chmeľom, až 96 % chmeľu Tettnanger Hopfen (druhy Tettnanger a Hallertauer) spadá do skupiny „najjemnejšia aróma“, zvyšné 4 % (druhy Perle a Hallertauer Tradition) do skupiny „aróma“.
      Tettnanger Hopfen sa vyznačuje aj veľkou homogenitou,
      ktorú každoročne potvrdzujú analýzy dodaných dávok vykonávané v špecializovanom laboratórium v Tettnagu, pri ktorých sa skúmajú vonkajšie znaky kvality.
      Tieto závery v prípade druhu Tettnanger potvrdila univerzita v Hohenheime, v prípade druhu Hallertauer Mittelfrüher pivovar Anheuser/Busch.
      Tettnanger Hopfen si vybudoval dobrú povesť aj ďaleko za hranicami regiónu pestovania. Najjemnejšia aróma z malej, ale ušľachtilej metropoly pestovania chmeľu Tettnang si získala priaznivcov na celom svete, od Japonska až po Spojené štáty. Mimoriadnym prejavom úcty a kvality je napríklad, keď pivovarníci v Spojených štátoch na svojich obaloch uvádzajú „brewed with Tettnang Hops“, čo sa nezriedka deje. Vďaka svojej kvalite dosahuje Tettnanger Hopfen stále najvyššie predajné ceny (ročné správy EÚ z 90tych rokov, ročné správy 1990 – 2000 bavorského krajinského orgánu, P. Heidtmann „Grünes Gold“ 1994, s. 368, 369). Ale aj ľudia v chmeľovom mestečku Tettnang žijú chmeľom. Dôkazom sú regionálne štruktúry a udalosti spojené s chmeľom Tettnanger Hopfen. Napríklad múzeum Tettnanger Hopfenmuseum, založené v roku 1995, dokumentuje celú fascinujúcu kultúru spojenú s chmeľom. Na 4 kilometrovom náučnom chodníku Tettnanger Hopfenlehrpfad sa záujemcovia môžu dozvedieť všetky informácie a zaujímavosti o Tettnanger Hopfen. Pestovateľskou oblasťou Tettnang prechádza aj cyklistický okruh Tettnanger Hopfenschlaufe s celkovou dĺžkou 42 km. Na každoročných chmeľových slávnostiach v Tettnang-Kau oslavujú obyvatelia oblasti Tettnang vždy v auguste krátko pred začatím zberu dlhú tradíciu „svojho zeleného zlata“. Spomenúť musíme aj chmeľové panovníčky (chmeľová kráľovná a dve princezné) oblasti Tettnang, ktoré sa volia každé dva roky a ktoré chmeľ Tettnanger Hopfen reprezentujú na regionálnej i na medzinárodnej úrovni.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo osobitou akosťou, povesťou alebo inou typickou vlastnosťou výrobku (CHZO)

      Spolupôsobenie geologického podkladu (kvalita pôdy) a klimatických podmienok vytvárajú optimálne podmienky pre rast a vytváranie šištíc chmeľu Tettnanger Hopfen a tým aj jeho do veľkej miery zemepisne podmienenej homogenity. Významnú úlohu pri rozvinutí mimoriadne jemnej arómy chmeľu Tettnanger Hopfen hrá akosť pôdy vo vymedzenej zemepisnej oblasti, ako aj mierna klíma, ktorú ovplyvňuje aj Bodamské jazero. Tettnanger Hopfen vďačí za svoje svetové renomé predovšetkým mimoriadne jemnej aróme. Vďaka dlhoročnej tradícii pestovania chmeľu v regióne Tettnang sa miestne obyvateľstvo s chmeľom Tettnanger Hopfen stotožnilo a chmeľ má svoje pevné miesto v kultúrnom živote regiónu.

         Odkaz na uverejnenie špecifikácie

      Vestník ochranných známok 33 z 20. 8. 2010, časť 7a-bb, s. 14729,
      http://register.dpma.de/DPMAregister/geo/detail.pdfdownload/19450.